**מעמד המעות של ריבית**

What is the status of the money that you get if you charged ריבית? Is it yours? Do you have to give it back? Should it depend on the Chakira of ריבית being an איסור גזל or a חיוב צדקה?

תלמוד בבלי מסכת בבא מציעא דף סא עמוד ב

**אמר רבי אלעזר: רבית קצוצה - יוצאה בדיינין**, אבק רבית - אינה יוצאה בדיינין. **רבי יוחנן אמר: אפילו רבית קצוצה נמי אינה יוצאה בדיינין**.

חידושי הריטב"א מסכת קידושין דף ו עמוד ב

**אבל ודאי אפילו ברבית גמורה אם כבר פרעתו לו וחזר וקידשה בו מקודשת, דמעות דרבית שפרעם לוה למלוה קנינהו לגמרי וממון גמור הם לו אלא שיש עליו חובה להחזירו ובית דין מוציאין ממנו**, ואם מת אין בניו חייבין להחזיר אלא בדבר מסויים מפני כבוד אביהם, ולא עוד אלא דאפילו בחזרה לא מיתקן לאויה כדמתקן לאו דגזל בהשבון וכדפרישית בפרק איזהו נשך (ב"מ ס"א ב') פירוש מרווח.

חידושי הרשב"א מסכת בבא מציעא דף סא עמוד ב

ור' אלעזר אומר רבית קצוצה יוצאה בדיינין. **מסתברא לי דלא יוצאה בדיינין לרדת לנכסיו קאמר**, **אלא שהוא מצוה להחזיר מדכתיב וחי אחיך עמך ובמצות עשה כופין אותו ומכין אותו עד שתצא נפשו...** ותדע לך, **דאי לא, בנים נמי ליחייבי לאהדורי בהניח להן אביהן אחריות כדרך שאמרו בגוזל** (ב"ק קי"א ב'), ובהניח להן אביהן פרה וטלית וכל דבר המסויים דחייבין להחזיר מפני כבוד אביהן מ"ש מפני כבוד אביהם מדינא נמי חייבין כדרך שהן חייבין בגזלן בגזילה קיימת, אלא כדאמרן דליכא אלא מצות עשה דוחי אחיך עמך וכפיית (הגזלן) [המלוה] איכא, לרדת לנכסיו ליכא, כנ"ל.

חזון איש אבן העזר מב:א

עי׳ ריטב״א. ולכאורה משמע מדבריו ז״ל דאם קדש בזוז של רבית הוי קדושין אי מקדש במלוה מקודשת, **אבל אי אפשר לומר כן דודאי אין הרבית חשיב חוב דרחמנא אפקרי׳** **ואין הלוה חייב כלום ואין חוב דבר** כעין שיקנה המלוה אלא אם הלוה חייב לו קונה שיעבוד חוב אבל אם התורה פטרתו ללוה אין כאן חוב, **והמקדש במלוה לאחר שביעית ודאי אינה מקודשת**.

ספר החינוך מצוה שמג

רבית קצוצה יוצאה בדיינין, **כלומר שבית דין יורדין לנכסי המלוה ומוציאין ממנו, כמו בגזלות וחבלות.** ויש מן המפרשים שפירשו יוצאה בדיינין לענין כפייה, כלומר שכופין בית דין את המלוה להחזירה בשוטים, כמו שעושין לכל מי שיאמר שלא יעשה מצות עשה.

What if the borrower wants to forgive/waive his right to be repaid the interest?

חידושי הריטב"א מסכת בבא מציעא דף סא עמוד א

מה להנך שכן שלא מדעתו. פי' תאמר ברבית שהוא מדעתו קמ"ל דאע"ג דמדעתו הוא וידע ומחיל אסור, **ומכאן נראה דלא מהניא מחילה ברבית קודם פרעון דאלו מהניא אין לך רבית שאינו נמחל** כדאמרינן הכא דידע ומחיל, **ומיהו אם מחל לו לאחר שגבאו ממנו המלוה אין ראיה מכאן, דהשתא מחילה מדעת שלמה היא שמחל לו תביעת ממון שהיה לו אצלו משא"כ במחילה דקודם פרעון דחשבה רחמנא כמחילה באונס, וכן כתב הרמב"ם ז"ל דמחילה דלאחר פרעון מהניא, ובשם הגאונים ז"ל כתב דלא מהניא וכן דעת הראב"ד ז"ל**, **ודעת מורי נ"ר כדעת הגאונים, וטעם הדברים אומר מורי נ"ר דתביעת רבית לא הויא כשאר תביעות בגזל ואונאה וכיוצא בהן דאית ליה על חבריה שיעבוד ממון, אלא חיוב הוא שחייב הכתוב להחזיר איסור שבלע**, תדע דהא רבי יוחנן סבר דרבית קצוצה אינה יוצאה בדיינין, וגם לדברי הכל אם מת בניו פטורין אלא בדבר המסויים מפני כבוד אביהם בלבד, ואלו בגזל ואונאה בניו חייבים כשהניח אחריות נכסים... **אבל הכא לשמים הוא חייב וכיון שכן לא תועיל לו מחילת חברו, וכן עיקר**,

The idea that it’s a חיוב לשמיים and not a חיוב לאדם opens up a third possibility for explaining the nature of the איסור.

תלמוד בבלי מסכת בבא מציעא דף עא עמוד א

אמר רבי יוסי: **בא וראה סמיות עיניהם של מלוי ברבית**: אדם קורא לחבירו רשע - יורד עמו לחייו. והם מביאין עדים ולבלר וקולמוס ודיו, וכותבין וחותמין: **פלוני זה כפר באלהי ישראל**. תניא, רבי שמעון בן אלעזר אומר: כל מי שיש לו מעות ומלוה אותם שלא ברבית - עליו הכתוב אומר כספו לא נתן בנשך ושחד על נקי לא לקח עשה אלה לא ימוט לעולם. הא למדת שכל המלוה ברבית נכסיו מתמוטטין.

כלי יקר ויקרא פרק כה פסוק לו

(לו) אל תקח מאתו נשך ותרבית. מה שנאמר אל תקח מאתו משמע אבל מעשיר מותר ליקח, וכן בפרשת משפטים (שמות כב כד) נאמר אם כסף תלוה את עמי את העני עמך וגו' לא תשימון עליו נשך. לכך כתבה התורה במשנה תורה (דברים כג כא) לנכרי תשיך ולאחיך לא תשיך כל שהוא אחיך לא תשיך לו ואף על פי שהלווה מרויח בזה, וזיל בתר טעמא **כי עיקר טעם איסור הריבית הוא לפי שהוא מסיר מדת הבטחון מן האדם כי כל בעל משא ומתן עיניו נשואות אל ה'** לפי שהוא מסופק אם ירויח או לא **אבל הנותן בריבית ריוח שלו ידוע וקצוב וסומך על ערבונו שבידו ומן ה' יסיר לבו.** ומה שגם הלווה עובר בלאו לפי שהוא מחטיא את המלוה ומסירו מן מדת הבטחון כנודע מדבר המלוים בריבית שרובם מקטני אמנה ואבירי לב הרחוקים מצדקה מצד כי אין בטחונם בה'. **ומה שמותר ליתן בריבית לעכו"ם לפי שכל עכו"ם חזקתו שהוא אלם וגזלן אפילו אם הוא כבוש תחת ידך מכל מקום דרכו לבוא בעקיפין, ואפילו אם ערבונו בידו לעולם אינו בטוח לא בקרן ולא בריוח ועל כן תמיד עיניו נשואות אל ה' להצילו מידו וזה טעם איסור הריבית בכל מקום**. ומה שהזכיר העני דיבר הכתוב בהווה כי סתם עני מוכרח ליקח בהלוואה, ועוד שסלקא דעתך אמינא שאם הלווה עני אינו עובר כי ההכרח הביאו לזה קא משמע לן שאפילו הלווה העני עובר בלא תשימון. **ועל כן נסמכה מצוה זו לפרשת השמיטה כי גם טעם השמיטה הוא כדי שנשים בטחונינו בה'**:

Perhaps there are multiple דינים in איסור ריבית:

בית הבחירה למאירי מסכת בבא מציעא דף סא עמוד ב

**מקצת גאונים** חולקין מיהא ברבית והוא שהם כתבו שהלוה שמחל למלוה רבית שכבר גבה או שעתיד לגבותו או שנתנו לו במתנה אפילו קנו מידו אין זה כלום **שכל עצמו של רבית מחילה היא ומחילה זו היא שאסרתה תורה... גדולי המחברים** כתבו שמאחר שהלוה יודע שיש לו ליטול ממנו **אם רצה למחול מוחל כדרך שהנגזל יכול למחול**

**ויראה לי מ"מ שאין המחילה מועלת אלא לענין הדין שאין יוצאה בדיינין אבל לענין איסור לא נפקע במחילה**

תוספות מסכת בבא מציעא דף ס עמוד ב

למה חלקם הכתוב לעבור עליו בשני לאוין - וא"ת ולמה שינה בלשון לכתוב כספך לא תתן בנשך ובנשך לא תתן **אכלך ויש לומר כיון שהוצרך שני לאוין אורחא דקרא לכתוב לשון משונה שהוא נאה יותר**.

ספר המצוות לרמב"ם מצות לא תעשה רלה

והמצוה הרל"ה היא שהזהירנו מהלוות בריבית והוא אמרו יתעלה (בהר) את כספך לא תתן לו בנשך ובמרבית לא תתן אכלך. **ושני לאוין אלו אמנם הם בענין אחד ובאו לחזוק** וכדי שיהיה מי שילוה בריבית עובר בשני לאוין. **לא שהם שני ענינים**. **כי הנשך הוא הריבית והריבית הוא הנשך** ובגמר מציעא (ס ב) אמרו אי אתה מוצא נשך בלא תרבית ולא תרבית בלא נשך ולמה חלקו הכתוב לעבור עליו בשני לאוין.

בה"ג

(מג) את כספך לא תתן לו בנשך. (מד) ובמרבית לא תתן אכלך.

בגור אריה ויקרא כה:לו

ואם תאמר, אחר שנשך ותבית חד הוא, למה שינה הכתוב לכתוב "את כספך לא תתן לו בנשך ובתרבית לא תתן אכלך", הא "נשך" ו"תרבית" חד הוא, ותרצו בתוספות בפרק איזהו נשך (ב"מ ס: ד"ה למה) כיון דבעי לכתוב תרתי קראי לשני לאוין, דרך הכתוב לכתוב לשון משונה, שהוא נאה ביותר. ולי נראה, דאף על גב דשני לאוין, ואי אפשר למצוא תרבית בלא נשך ונשך בלא תרבית, **השני לאוין משני צדדין; לאו אחד הוא מצד אשר הוא נושך את חבירו, ואסרה תורה לישך חבירו,** וזהו לאו אחד. **והלאו השני מצד אשר מרבה ממונו שלא כדין, וזהו טעם איסור השני.** והמלוה בריבית עובר בשני לאוין; שמרבה הונו שלא כדין, ונושך חבירו. והתורה כתבה טעם הלאוין, הלאו האחד מפני שהוא נושך, והלאו השני מפני שהוא מרבה ממונו שלא כדין:

Why aren’t the inhereitors of the מלוה obligated to return the דמי ריבית? Especially if we think that the obligation to return דמי ריבית is a monetary one?

תוספות מסכת בבא קמא דף קיב עמוד א

אף על פי שהן יודעין שהם של רבית כו' - וא"ת והיכי מדקדק מינה דכרשות לוקח דמי דאפילו לאו כרשות לוקח דמי א"ש דפטורין **כיון דמדעת נתן לו ליתנהו גביה בתורת גזילה אלא בתורת הלואה** ולכך אין חייבין להחזיר דמלוה על פה אינו גובה מן היורשין **וי"ל דאע"ג דמדעת נתנם לו איתנייהו גביה בתורת גזילה דהוי כנתינה בטעות דלא נתן לשם מתנה אלא בתורת רבית ומיקרי גזילה בעיניה כיון שהמעות בעין והיו חייבין להחזיר אי לאו דכרשות לוקח דמי והוי שנוי רשות**.

השגות הרמב"ן לספר המצוות לרמב"ם שכחת העשין

 מצוה יז **שנצטוינו להחזיר הרבית שלקחנו מאחינו**. וענין המצוה הזאת כי כאשר מנענו ית' שלא נגזול [ל' רמה] ואם גזלנו צוה אותנו להשיב את הגזילה כמו שאמר (ס"פ ויקרא) והשיב את הגזלה אשר גזל והיא מצות עשה [קצד], כן מנענו שלא נקח רבית מישראל **ואם לקחנו אותו צוה אותנו להשיבו לנותן אף על פי שנתנו לנו ברצון נפשו ולא גזלנוהו והיא גם כן מצות עשה** והוא אמרו ית' (פ' בהר) אל תקח מאתו נשך ותרבית ויראת מאלהיך וחי אחיך עמך. דרשו בו **אהדר ליה דליחי עמך, ומזה אמר רבי אלעזר רבית קצוצה יוצאה בדיינין, והלכה כמותו.**

Do you get מלקות?

רמב"ם הלכות מלוה ולוה פרק ד הלכה ג

אף על פי שהמלוה והלוה עוברין על **כל אלו הלאוין אין לוקין עליו מפני שניתן להשבון**, שכל המלוה בריבית אם היתה ריבית קצוצה שהיא אסורה מן התורה הרי זו יוצאה בדיינין ומוציאין אותה מן המלוה ומחזירין ללוה, ואם מת המלוה אין מוציאין מיד הבנים.

חידושי הריטב"א מסכת בבא מציעא דף סב עמוד א

**לכך פירש רש"י דאדרבה דכו"ע כר' אלעזר ובני אהדורי נינהו, ומיהו כל שגבו כבר לדברי הכל לא מתקן לאויה בחזרה כלל אלא שהכתוב רוצה שיקיא מה שאכל, וכי פליגי קודם שגבה אי מתקן לאויה בקרועי שטרא דלת"ק לא מיתקין ולר' אליעזר ור' נחמיה מיתקין,** ושיילינן במאי פליגי אי פליגי בהא, דאי סברי דשטר העומד לגבות כגבוי דמי הא עבדוה לאיסורא וכו' כדפרש"י ז"ל עד [דשימה] מילתא היא.